તે છતાં ‘સ’થી શરૂ થતાં આ પાંચ શબ્દસૂરો (૧) સ્નેહ (૨) સન્માન (૩) સ્પર્શ (૪) સમય અને (૫) સહકાર, જો આ સંબંધમાં ભળે તો દાંપત્યજીવન સુરીલું બની રહે. ‘સ’થી શરૂ થતાં આ પાંચ શબ્દોના સોપાન જે દંપતી એકબીજાંના સંગાથે ચઢી શકે છે તેમનું દાંપત્ય સુરમ્ય બની રહે છે અને બે માન વચ્ચેનો આધ્યાત્મિક અને તણાવમુક્ત સંબંધ ધીમે ધીમે નિર્માણ થતો જાય છે. બે માનવ વ્યક્તિઓ આધ્યાત્મિક વિકાસના સહયોગીઓ-એકબીજાંના કલ્યાણ મિત્રો અન્યોન્ય માટે તીર્થ સ્વરૂપ બની રહે.